

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 12-02-2014

**ΓΡΗΓΟΡΙΟΥ Ε΄1 - ΠΥΡΓΟΣ 27100** Α.Π.: 198

**ΤΗΛ: 2621 0 22311 -ΦΑΞ: 2621 0 20044**

**e- mail: ispo@otenet.gr**

**site: www.ispyrgou.gr**

Προς: όλα τα μέλη του

Ιατρικού Συλλόγου Πύργου-Ολυμπίας

**ΠΡΟΣΚΛΗΣΗ**

Το Δ.Σ. στην τακτική του συνεδρίαση την Πέμπτη 16-01-2014 αποφάσισε, όπως ο νόμος ορίζει, να **σας καλέσει στην ετήσια τακτική Γενική Απολογιστική Συνέλευση** των μελών του Ιατρικού Συλλόγου Πύργου-Ολυμπίας, την **Τετάρτη 26 Φεβρουαρίου 2014** **και ώρα 19.50 μ.μ.** στα γραφεία του Συλλόγου επί της οδού Γρηγορίου Ε΄ 1 - στον Πύργο (έναντι Δικαστηρίων).

Σύμφωνα με την κείμενη νομοθεσία, για την συγκρότηση νομίμου απαρτίας απαιτείται η παρουσία του 1/3 των εγγεγραμμένων μελών.Επί ελλείψεως απαρτίας, η Γενική Συνέλευση θα πραγματοποιηθεί την ίδια ημέρα,  **Τετάρτη 26 Φεβρουαρίου**  **και ώρα 19.55μ.μ.** στον ίδιο χώρο. Θεωρείται ότι υπάρχει απαρτία όταν παρευρίσκεται το ήμισυ των μελών που προβλέπεται να υπάρχει για τη νόμιμη απαρτία στην πρώτη συνέλευση, ήτοι το 1/6 των εγγεγραμμένων μελών.

΄**Αν δεν υπάρξει και πάλι η από το νόμο απαιτούμενη απαρτία, τότε η Γενική Συνέλευση θα πραγματοποιηθεί οπωσδήποτε την ίδια ημέρα πάλι, Τετάρτη 26 Φεβρουαρίου και ώρα 20.00 μ.μ. (8.00) στον ίδιο χώρο, με όσα μέλη και αν παρεβρεθούν.**

Τα θέματα που θα απασχολήσουν την Γενική Συνέλευση είναι:

**1**. Οικονομικός απολογισμός έτους 2013. Οικονομικός προϋπολογισμός έτους 2014 και εισηγητική έκθεση του Προέδρου επί του προϋπολογισμού.

**2.** Εισήγηση του Προέδρου και των μελών του Δ.Σ. για τα πεπραγμένα του Συλλόγου.

**3.** Ενημέρωση-συζήτηση για το νέο νομοσχέδιο της Π.Φ.Υ. (Π.Ε.Δ.Υ.)

**4.** Αλλαγή νομοθεσίας περί Ιατρικών Συλλόγων και ιατρικού επαγγέλματος (υπάρχει σχέδιο από τον Π.Ι.Σ. που θα εγκριθεί από την Γενική του Συνέλευση).

**5.** Ενημέρωση για τη σημερινή κατάσταση στα νοσοκομεία της περιοχής μας.

**6.** Όρια συνταγογράφησης και προβλήματα στη λειτουργία της ηλεκτρονικής συνταγογράφησης και έκδοσης παραπεμπτικών.

Για το Δ..Σ.

Ο Πρόεδρος Ο Γεν. Γραμματέας

Νίκος Γαλανόπουλος Ιωάννης Δάρας